b'\n_START_ARTICLE_\nMilan Bori\xc5\xa1ek\n_START_SECTION_\n\xc5\xbdivljenje in delo\n_START_PARAGRAPH_\nZ jadralnimi poleti se je pri\xc4\x8del ukvarjati leta 1936 na Blokah. Po koncu vojne je pou\xc4\x8deval v letalskem sredi\xc5\xa1\xc4\x8du v Zagrebu, od 1949 pa v jugoslovanskem letalskem centru v Vr\xc5\xa1cu. Bil je ve\xc4\x8dkratni prvak Jugoslavije v enosede\xc5\xbenem in dvosede\xc5\xbenem jadralnem letalu in prvi nosilec zna\xc4\x8dke Zlati C jadralnega pilota , kot tudi prvi nosilec najvi\xc5\xa1jega pilotskega odlikovanja SFRJ  " Franjo Kluz ".  Na svetovnem jadralnem prvenstvu 1950 v \xc3\x96rebru na \xc5\xa0vedskem je z letalom orel II  osvojil tretje mesto.'